Vrijeme je i danas sunčano i vrlo vruće, a sutra slijedi promjena vremena – osvježenje s kišom.

Temperature su se danas popele i do 40 stupnjeva, a u nekim mjestima četvrtak bi mogao biti najtopliji dan u 2013. U 14 sati u Kninu i na Mljetu je izmjereno 40 stupnjeva, dok su se na 39 stupnjeva grijali Slunj, Požega, Lipik i Karlobag. U Zagrebu, Zadru, Vinkovcima, Varaždinu, Sinju, Ogulinu, Karlovcu, Imotskom, Hrvatskoj Kostajnici, Čakovcu izmjereno je 38 stupnjeva, prema podacima DHMZ-a.

Upozorenje Meteoalarma na iznimno opasno vrijeme



Prvih naznaka promjene vremena bit će poslijepodne u gorskim dijelovima Hrvatske gdje su mogući lokalni pljuskovi i grmljavina. U petak će jutro biti oblačno, a kasno poslijepodne i navečer bit će mjestimičnih pljuskova s grmljavinom, koji ponegdje mogu biti obilniji. Moguće je i olujno nevrijeme s tučom i pojačanim vjetrom.

Na stranicama Meteoalarma izdano je upozorenje za izuzetno opasno vrijeme u petak. Osim Hrvatske, crvenom bojom na karti upozorenja označene su i Slovenija, Srbija i Mađarska. Što se tiče Hrvatske, upozorenje se najviše tiče zagrebačkog i karlovačkog područja te Gospića i Rijeke.

Temperature će se u petak kretati ujutro između 18 i 23, a tijekom dana između 33 i 38 stupnjeva. Hladnije će biti kasno poslijepodne i navečer. Od četvrtka do subote temperature će u središnjoj Hrvatskoj pasti za čak 20-ak stupnjeva, javlja Crometeo.hr.

>> Temperature od jutra iznad 30 stupnjeva